Østjylland lagde i weekenden græs til to dages Grøn Koncert, første koncert foregik i fredags i Randers og dagen efter gik turen så til Aarhus, hvor omkring 30.000 festglade mennesker havde en god dag i solen.

02:39 I Randers fik den 19-årige Sofie Daugaard muligheden for at synge med Mads Langer Luk video

Og ifølge Østjyllands Politi var den aarhusianske fest en fredelig en af slagsens. Politiet behøvede ikke at gribe ind på noget tidspunkt i løbet af lørdagen.

- Der har ikke været noget, hvor vi har været nødt til at gribe ind, sådan var det både i Randers og i Aarhus, oplyser vagtchefen ved Østjyllands Politi til tv2oj.dk.

Læs også Sofie fik mange rosende ord efter Mads Langer-koncert

Og det er faktisk ved at være nogle år siden, at politiet har oplevet problemer i forbindelse med de to østjyske musikbegivenheder, der finder sted i de to store østjyske byer.

- Grøn Koncert har rigtig godt styr på det, så det er nogle år siden, at vi har været kaldt ud til noget, siger vagtchefen.